wickkiey/tamil-wikipedia-chunked huggingface dataset:
# காலச்சக்கர மூர்த்தி

## மந்திரம்

இவருடைய மந்திரம்  
** ஓம் ஆ: ஹூம் ஹோ: ஹம் க்ஷ ம ல வ ர ய ஹூம் பட்**  
** ॐ आः हूँ होः हं क्ष म ल व र य हूँ फट् **
# யிதம்

வஜ்ரயான பௌத்தத்தில் **யிதம்** அல்லது இஷ்டதேவதை(வடமொழி) என்பது தியானத்திற்கான கருப்பொருளாக ஏற்றுக்கொள்ளப்படும் முழுவதும் போதி நிலை அடைந்த ஒரு தேவதாமூர்த்தியை குறிக்கும். ஒருவர் தன்னுடைய யிதத்தை தேர்ந்தெடுத்தும் அந்த யிதத்தை நோக்கியே அவருடைய தியானம் அமைந்திருக்கும். எனவே யிதம் என்பதை தியான் மூர்த்தி என்றும் கொள்ளலாம்
# யிதம்

## நம்பிக்கைகள்

யிதம் என்பது தியானத்தில் கருப்பொருளாக இருக்கின்ற போதி நிலை அடைந்த ஒருவரைக் குறிக்கும். ஒருவர் தன்னுடைய யிதத்துடன் தன்னை அடையாளம் கண்டுகொள்வதால் புத்த நிலையை அடைவது மிகவும் எளிதாகிறது. தன்னுடைய யிதத்தையே போதி நிலைக்கான வழிகாட்டியா கொள்கின்றனர். ஹயக்ரீவர், வஜ்ரகீலயர்,யமாந்தகர்,ஹேவஜ்ரர், சக்ரசம்வரர், வஜ்ரயோகினி,காலச்சக்கர மூர்த்தி ஆகியோர் வழக்கமாக யிதங்களாக வணங்கப்படுகின்றனர். இருப்பினும், புத்தர்களையும் போதிசத்துவர்களையும், தர்மபாலகர்களையும் கூட யிதமாக கருதி வணங்கலாம்0. அவலோகிதேஷ்வரர், தாரா, மஞ்சுஸ்ரீ, நைராத்மியை ஆகியோரும் யிதங்களாக தேர்ந்தெடுக்கபடுவதுண்டு.  
யிதம் எனபது ஒருவர் எளிதாக போதி நிலை அடைவதற்காக வணகங்கப்படுபவர் ஆவார். எனவே யிதம் என்பது யித்த்தை தேர்ந்தெடுத்த்வரின் உள்ளார்ந்த போதி நிலையையும் குறிக்கக்கூடியது. ஒருவர் யிதத்தை தேர்ந்தெடுத்தவுடன், அவர் தன்னை அந்த யிதத்தின் குணங்களோடு தன்னை அடையாளப்படுத்திக்கொண்டு யிதத்தின் அனைத்து நற்குணங்களும் தான் அடையும் வரைஅந்த யிதத்தை நோக்கி தியான செய்வார். எனவே யிதத்தை தேர்ந்தெடுக்கும் போது தன் குணத்துடன் ஒத்த குணமுள்ள யிதத்தையே தேர்ந்தெடுக்கின்றனர்.  
எனவே யிதம் என்பது, ஒருவர் தன்னுடைய மனதை போதி நிலை அடைய வேண்டி பக்குவப்படுத்த உதவுவதற்காக வணங்கப்படும் ஒரு தேவதாமூர்த்தி ஆகும். தன் யிதத்துடன் அனைத்து நிலைகளிலும் ஒன்றிப்போகும் போது ஒருவருக்கு போதி நிலை கிடைக்கிறது
# சூப்பர் ஹியூமன் சாமுராய் சைபர் ஸ்குவாட்

**சூப்பர் ஹியூமன் சாமுராய் சைபர் ஸ்குவாட்**(Superhuman Samurai Syber Squad) என்பது ஓர் அமெரிக்க தொலைக்காட்சித் தொடராகும். இது செப்டம்பர் 12 1994 முதல் ஜூலை 1995 வரை ABC என்ற அமெரிக்க தொலைக்காட்சியில் ஒளிபரப்பப்பட்டது. ஏறக்குறைய அதே காலகட்டத்தில் இந்தியாவிலும் தூர்தர்ஷனின் இரண்டாம் அலைவரிசையில் இந்தியாவிலும் ஒளிபரப்பப்பட்டது. இது மிகவும் புகழ்பெற்ற பவர் ரேஞ்சர்ஸ் தொடருடன் நெருங்கிய ஒற்றுமைகள் உடைய தொடராகும்.  
இத்தொடர் ஜப்பானின் *டென்கோ சோஜின் க்ரிட்மேன்* என்ற தொலைக்காட்சித் தொடரின் ஆங்கிலத்தழுவலாகும்
# சூப்பர் ஹியூமன் சாமுராய் சைபர் ஸ்குவாட்

## கதைச்சுருக்கம்

கீலோக்கான் என்ற தீய சக்தி கணினியில் வாழ்ந்து வருகிறது. கீலோக்கான் மேல்கம் ஃபிராங்க் என்பவரின் உதவியுடன் மின்னணு அமைப்புகளை சீர்குலைக்க கணினி வைரஸ்களை உருவாக்குகிறான். ஒரு வித விபத்தினால், சாம் காலின்ஸ் என்பவன் கணினியுள் இழுக்கப்பட்டு செர்வோ என்ற மின்னணு உருவத்தில் மாறுகின்றார். இவனும் இவனது நண்பர்களும் அவர்களுடைய சாமுராய் வாகணங்களுடன் மின்னணு உலகில் நுழைந்து எவ்வாறு கீலோக்கானை எதிர்க்கின்றனர் என்பது தான் கதை. செர்வொவும் அவனது நண்பர்களின் வாகணங்களும் இணைந்து சூப்பர் ஹியூமன் சாமுராய் சைபர் ஸ்குவாட் ஆக உருமாறுகின்றனர்.
# சூப்பர் ஹியூமன் சாமுராய் சைபர் ஸ்குவாட்

## கதாப்பாத்திரங்கள்

### சாமுராய் குழு

சாம் காலின்ஸும் அவனது நண்பர்களும் சாமுராய் குழு என்ற இசைக்குழுவை நடத்தி வருகின்றனர்.  
- **சாம் காலின்ஸ்** - இவனே இக்கதையின் நாயகன். சாம் காலின்ஸ் தன் கிட்டாரின் உதவியோடு *செர்வோ*வாக உருமாறுகின்றான். "Let's Samuraize, Guys!" என்ற சொற்றொடரை சொல்லி கிட்டாரை வாசித்ததும் அவன் மிண்ணனு உலகத்தில் நுழைந்து விடுகிறான். அவனது கிட்டார் இல்லாத நிலையில் தன்னுடைய கைக்கடிகாரத்தின் மூலம் செர்வோவாக மாறுவான். இத்தொடரில் முடிவில், இவன் கீலோக்கானை அழித்தவுடன் நிரந்தரமாக செர்வோவாக மாறிவிடுகின்றான்.
- **டாங்கர்** - இவர் டிரம்ஸ் வாசிப்பதில் வல்லவன். டாங்கர் மின்னனு உலகில் நுழைந்தவுடன் கருப்பு உடையுடனும் தலைக்கவசத்துடனும் காணப்படுகிறான். இவன் மின்னணு உலகத்தில் நுழைய "Let's Kick Some Giga-Butt!" என்ற சொற்றொடரைச்சொன்ன பிறகு டிரம்ஸை வாசிக்க வேண்டும்.
- **சிட்னீ "சிட்"ஃபாரஸ்டர்** - சிட்னீ பியானோ வாசிப்பவள். இக்குழுவில் மிகவும் புத்திசாலி இவள் தான். இவள் நன்றாகவும் பாடக்கூடியவர்கள். "Pump Up the Power!" என்ற வாக்கியத்தைக்கூறி மேலே குத்தித்தவுடன் இவள் மின்னணு உலகில் நுழைகிறாள். சிட்னீ மின்னணு உலகில் இளஞ்சிவப்பு உடையுடனும் தங்க நிற தலைக்கவசத்துடனும் காணப்படுகிறாள்
- **ஆம்ப் ஈர்** - ஆம்ப் பாஸ் இசைக்கருவி வாசிப்பவன். மின்னணு உலகத்தில் நுழைய மிகவும் நகைச்சுவையான வசனங்களை இத்தொடரில் இவன் கூறுவான். அவற்றுள் சில "Three For a Dollar!", "With a Cherry on Top!", "With a Side of Fries!", "Shake Well Before Using!", "Over the Lips, Past the Gums, Look Out Virus...Here We Comes!", "For Sam, Sydney, Tanker & Ms. Tilden!", "Two For a Dollar!". மின்னணு உலகில் இவன் ஹெலிகாஃப்டர் தலைக்கவசத்துடனும் தோல் சட்டையுடன் காணப்படுவான் * **லக்கி லண்டன்** - லக்கி அலையேற்றம்(Surfing) செய்பவன். இத்தொடரின் ஆம்ப்க்கு பதிலாக பிற்பகுதியின் இவன் சேர்க்கப்பட்டான். இவன் மின்னணு உலகை நுழைய "Surf's Up!" எனக்கூறுவான்.
# சூப்பர் ஹியூமன் சாமுராய் சைபர் ஸ்குவாட்

## கதாப்பாத்திரங்கள்

### வில்லன்கள்

- **மேல்கம் ஃப்ராங்க்** - மேல்கம் எப்போதும் தனிமையே இருப்பவன். சாமும் அவனது நண்பர்களும் செல்லும் அதே உயர்நிலைப்பள்ளியில் படிப்பவன். மேல்கம் பிறரை துன்புறுத்து மகிழ்ச்சி அடைபவன். இவனே கீலோக்கானூக்காக பலவிதமான கணினி வைரஸ்களை உருவாக்குகின்றான்.
- **கீலோக்கான்** - கிலோக்கான் ஒரு ராணுவ செயற்கை மதி(artificial intelligence) நிரலி ஆவான். இவனே மால்கம் வடிமைக்கும் வைரஸ்களுக்கு உயிர் கொடுக்கின்றான். அந்த வைரஸ்களை உலகத்தின் கணினி அமைப்புகளை அழிக்க ஏவுகின்றான். கீலோக்கான் தன்னையே மின்னணு உலகத்தின் அரசன் நினைத்துக்கொள்கிறேன். மேலும் மின்னணு உலகத்தில் தொடங்கி இவ்வுலகம் முழுவதை தன் கட்டுப்பாட்டுக்குள் வர வேண்டும் என நினைக்கின்றான்.
# சூப்பர் ஹியூமன் சாமுராய் சைபர் ஸ்குவாட்

## கதாப்பாத்திரங்கள்

### பிற கதாப்பாத்திரங்கள்

- **ஜெனீஃபர் "ஜென்" டாயல்** - இவள் சாமின் காதலி ஆவாள். மேல்கமும் இவள் மீது காதல் கொண்டுள்ளான்.  
- **எலிசபத் "லிஸ்" காலின்ஸ்** - சாமின் தங்கை. இவள் தொடரில் காணப்படாத ஒரு கதாப்பாட்திரம். எனினும் இவளின் குரல் மட்டும் அவ்வப்போது இத்தொடரில் தோன்றும்.  
- **சா-சா-ரிம்பா ஸ்டார்க்கீ** - பள்ளியின் உணவகத்தின் ஊழியர். இவள் கணக்கற்ற கணவர்களையும் அவர்களையும் பலமுறை விவாகரத்து செய்தவாளாக நகைச்சுவையாக சித்தரிக்கப்படுகிறாள்
# சூப்பர் ஹியூமன் சாமுராய் சைபர் ஸ்குவாட்

## அங்கங்கள்

இத்தொடரில் 53 அங்கங்கள் ஒளிபரப்பப்பட்டன. இது சனிக்கிழமை அதிகாலையில் ABC தொலைக்காட்சியில் ஒளிபரப்பட்டது. எனினும் இது பவர் ரேஞ்சர்ஸ் தொடரைப் போல அவ்வளவாக புகழ்பெறவில்லை. இருந்தாலும் ஜப்பானிய மொழியின் மூல க்ரிட்மேன் தொடரை விட நீண்ட காலத்துக்கு ஒளிபரப்பட்டது. கிரிட்மேன் தொடர் வெறும் 39 அங்கங்கள் வரையே நீடித்தது.
# நியான்ஃபோ

**நியான்ஃபோ**(சீனம்) அல்லது **நெம்புட்ஸு**(ஜப்பானியம்) என்பது மகாயான பௌத்தத்தின் சுகவதி பிரிவினரால் அடிக்கடி பயன்படுத்தப்படும் ஒரு சொல் ஆகும். இதற்கு **புத்தரின் நினைவு** என பொருள் கொள்ளலாம். பக்தியின் காரணமாக அமிதாப புத்தரை வாழ்த்துவதையே இந்தச்சொல் குறிப்பிடுகிறது. இதை அவ்வபோது கூறுவதினால் அமிதாபரின் சுகவதியில் பிறக்கலாம் என சுகவதி பிரிவினரால் கருதப்படுகிறது.  
*நமோ அமிதாப புத்த* என்ற சமஸ்கிருத சொற்றொடரே ஆரம்ப காலத்தில் நெம்புட்ஸுவாக பயன்படுத்தப்பட்டு வந்தது. இதற்கு *அமிதாப புத்தர் போற்றி* என்று பொருள். எனினும் பௌத்தம் பல நாடுகளுக்கு பரவிய வேளையில் இந்த சொற்றொடர் அந்தந்த நாட்டின் உச்சரிப்புக்கு ஏற்றவாறு மாற்றம் பெற்றுவிட்டது.
# நியான்ஃபோ

## பல்வேறும் மொழிகளில்

பின் வரும் அட்டவனையில் இம்மந்திரத்தின் வெவ்வேறு ஒலிப்புகளைக் காணலாம்:  
| மாண்டரீன் சீனம் | 南無阿彌陀佛 | நமோ அமிடஃபோ |
| --- | --- | --- |
| ஜப்பானியம் | கன்ஜி: 南無阿弥陀仏
ஹிரகனா: なむ あみだ ぶつ | நமு அமிடா புட்ஸு |
| கொரிய மொழி | 남무아미타불 | நம் மு அ மி டா புல் |
| வியட்நாமிய மொழி | Nam Mô A Di Đà Phật | நம் மோ ஆ யீ டா பட் |  
அமிதாபரின் பெயரை நினைவுக்கூர்ந்து உச்சரித்துக்கொண்டே இருந்தால் அமிதாபரின் சுகவதியில் மறுபிறப்பு கிடைக்குமென சுகவதி பௌத்தத்தினர் நம்புகின்றனர். அவர்களின் கூற்றுப்படி, இச்செயல் எண்ணிலடங்கா தீய கருமங்களை அழிக்கும் வல்லமை உடையது.  
சுகவதி பௌத்தத்தின் *ஜோடோ ஷின்ஷு* பிரிவனரின் படி *நியான்ஃபோ* என்பதை வேண்டுதலாக இல்லாமல் அமிதாப புத்தரின் மேதுள்ள பக்தியில் செய்யப்படுவது எனக்கருதினர். ஏனெனில் எப்போது ஒருவருக்கு அமிதாப புத்தரின் மீது நம்பிக்கை வருகிறதோ, அப்பொழுதே அவர் சுகவதியில் மறுபிறப்பெய்துவது உறுதி செய்யப்படுகிறது.
# நியான்ஃபோ

## தோற்றம்

*நியான்ஃபோ*வின் தத்துவம் சுகவதிவியூக சூத்திரத்தில் இருந்து பெறப்படுகிறது. இந்த சூத்தரத்தின் படி, அமிதாபர் இந்த பிரபஞ்சத்தில் உள்ள அனைத்து உயிர்களையும் காப்பாற்றுவதற்காக 48 உறுதிமொழிகள் எடுத்துக்கொள்கிறார்.  
அவரது 18வது உறுதிமொழியில் இவ்வாறு கூறப்பட்டுள்ளது.  
இதன் எளிமையின் காரணமாக பொது மக்களிடம் இந்த நெம்புட்ஸு மிகவும் புகழ் பெற்று விளங்கத்தொடங்கியது.
# ஓம் மணி பத்மே ஹூம்

***ஓம் மணி பத்மே ஹூம்***(தேவநாகரி: ॐ मणि पद्मे हूँ, IAST:), என்பது பௌத்தத்தின் மிக புகழ்பெற்ற மந்திரங்களில் ஒன்றாகும். இதை **மணி மந்திரம்** எனவும் அழைப்பர். இந்த ஆறெழுத்து மந்திரம்(ஷடாக்ஷர மந்திரம்) அவலோகிதேஷ்வரருடன் தொடர்புடையது. அதிலும் குறிப்பாக நான்கு கைகள்(சதுர்புஜ ரூபம்) கொண்ட அவலோகிதேஷ்வரருக்கு உரியதாக கருதப்படுகிறது. எனவே தான் நான்கு கைகள் கொண்ட அவலோகிதேஷ்வர் *ஷடாக்ஷரி*(ஆறெழுத்துகளின் அதிபதி) என அழைக்கப்படுகிறார்.  
அவலோகிதேஷ்வரரின் அவதாரமாக கருதப்படும் தலாய் லாமாவின் பக்தர்களால் இந்த மந்திரம் மிகவும் புனிதமாக கருதப்படுகிறது. மேலும் இந்த மந்திரத்தின் ஆற்றலை அதிகப்படுத்துவதற்காக இந்த மந்திரத்தை திபெத்தியர்கள் பாறைகளில் செதுக்கியும், பிரார்த்தனை சக்கரங்களில் எழுதியும் வைக்கின்றனர். ஒவ்வொரு முறை இந்த சக்கரத்தை சுழற்றும் போது, அது மந்திரத்தின் உச்சரித்ததின் பலனை தருகின்றதென நம்பப்படுகிறது.
# ஓம் மணி பத்மே ஹூம்

## எழுத்துப்பெயர்ப்புகள்

பல்வேறு எழுத்துமுறைகளில் மணி மந்திரம்:  
- திபெத்திய வரிவடிவம்: <font face="jomolhari">ཨོཾ་མ་ཎི་པ་དྨེ་ཧཱུྃ་</font>(எழுத்தில்:ஓம் மணி பத்மே ஹூம், உச்சரிப்பில்:ஓம் மணி பே மே ஹூ(ம்)
- தேவநாகரி: ॐ मणि पद्मे हूँ;
- சீன மொழி 唵嘛呢叭咪吽, pinyin ஆன் மணி பாமி ஹோங்
- கொரிய ஹங்குல் 옴마니반메훔, *ஓம் மணி பான் மே ஹூம்*
- ஜப்பானிய கடகனா オンマニハツメイウン *ஓன் மனி ஹட்ஸு மே ஊன்*
- மங்கோலிய மொழி: *Ум маани бадми хум*
- வியட்னாமிய மொழி: *Úm ma ni bát ni hồng* or *Án ma ni bát mê hồng*
# ஓம் மணி பத்மே ஹூம்

## பொருள்

இந்த மந்திரத்துக்கு பல்வேறு பௌத்த பிரிவினர்களால் பல்வேறு பொருட்கள் கூறப்படுகின்றன.  
**மணி பத்மே** என்றால் தாமரையில் இருக்கும் மணி என்று பொருள்(பத்மம் - தாமரை). இங்கு மணி என குறிப்பிடப்படுவது அனைத்தையும் தர வல்ல சிந்தாமணி ரத்தினம் ஆகும். ஆனால் டோனால்ட் லோபெஸ் என்பவர் மணிபத்மே என்பது மணிபத்மா என்பதின் பெண்பால் விளி எனக்கருதுகின்றார்(வடமொழியில் பெண்பால் பெயர்களை விளிக்கும் போது கடையெழுத்து ஏகாரம் பெறும்). எனவே இது மணிபத்மா என்ற போதிசத்துவரை குறித்தது என இவர் கருதுகின்றார். மணிபத்ம(கையில் ரத்தினமும் தாமரையும் ஏந்தியவர்) என்பது அவலோகிதெஷ்வரரின் இன்னொரு பெயர் என்பது குறிப்பிடத்தக்கது. மேலும் **ஓம்** என்பது அனைத்து மந்திரங்களிலும் முன்னொட்டாக வருவது மிகவும் புனிதமாக கருதப்படுவது. ஹூம் என்பது ஒரு பீஜாக்ஷரம் ஆகும். குறிப்பித்தக்க பௌத்த மந்திரங்களில் இது பின்னொட்டாக வருகிறது.  
எனினும் பௌத்தத்தில் மந்திரங்களின் பொருள் இரண்டாம் பட்சம் தான். மந்திரத்தின் மேலும் மந்திரத்தின் அதிபதியாக உள்ள புத்தர் அல்லது போதிசத்துவரின் மீதுள்ள நம்பிக்கையே முதண்மையானது என பல மகாயான சூத்திரங்கள் கூறுகின்றன.
# ஓம் மணி பத்மே ஹூம்

## பொருள்

### காரண்டவியூக சூத்திரம்

இந்த மந்திரம் முதன் முதலின் காரண்டவியூக சூத்திரத்தில் காணப்படுகிறது. இந்த சூத்திரம் திபெத்திய பௌத்தத்தில் ஏற்றுக்கொள்ளப்பட்ட சூத்திரம் ஆகும். இந்த சூத்திரத்தில் கௌதம புத்தர் இவ்வாறு கூறுகிறார், "இது தான் மிகவும் பயனுள்ள மந்திரம். நான் கூட இதைப் பெற வேண்டி பல புத்தர்களிடம் வேண்டினேன், இறுதியில் இந்த மந்திரத்தை அமிதாப புத்தரிடமிருந்து பெற்றேன்"
# ஓம் மணி பத்மே ஹூம்

## பொருள்

### ஷிங்கோன் பௌத்தத்தில் பயன்பாடு

ஷிங்கோன் பௌத்தத்திலும் இந்த மந்திரம் பரவலாக பயனபடுத்தப்படுகிறது. எனினும் இந்த மந்திரத்தை விட **ஓம் அரோ-ருக்ய ஸ்வாஹா** என்ற மந்திரத்தையே அவலோகிதேஷ்வரருக்காக அதிகமாக பயன்படுத்துகின்றனர்.
# ஓம் மணி பத்மே ஹூம்

## பொருள்

### வேற்றுமை

இந்த மந்திரத்தில் இறுதியில் ஹ்ரீ:(ह्री:) என்ற பீஜாக்ஷரம் எப்போதாவது இணைக்கப்படுவதுண்டு. ஹ்ரீ: என்பது அமிதாப புத்தரின் பீஜாக்ஷரம் ஆகும். அவலோகிதேஷ்வரர் அமிதாபரின் அம்சமாக கருதப்படுவதால் இதை மணி மந்திரத்தில் இறுதியில் சேர்க்கப்படுவதுண்டு.
# ஜுவால மந்திரம்

**ஜுவால மந்திரம்**, ஷிங்கோன் பௌத்தத்தில் பயன்படுத்தப்படும் மிக முக்கியமான மந்திரங்களில் ஒன்றாகும். எனினும் இம்மந்திரம் மற்ற வஜ்ரயான பிரிவுகளில் வலியுறுத்தப்படுவதில்லை. இதை மந்திரம் *அமோகபாஷாகல்பராஜ சூத்திரத்தில்* இருந்து பெறப்பட்டது ஆகும். அம்மந்திரம் பின் வருமாறு:
<blockquote>  
**ஓம் அமோக வைரோசன மஹாமுத்ரா மணி பத்ம ஜ்வால ப்ரவர்த்தய ஹூம்**  
**ॐ अमोघ वैरोचन महामुद्रा मणि पद्म ज्वाल प्रवर्त्तय हूँ**  
</blockquote>  
இந்த மந்திரம் ஆணவம் இன்றியும் மிகுந்த நம்பிக்கையுடனும் தெளிவான மனத்துடனும் உச்சரித்து வந்தால், வைரோசனர் தமது முத்திரையை வைத்து அறியாமையும் மாயையும் அகற்றுவார் என ஷிங்கோன் பௌத்தத்தில் நம்பப்படுகிறது.  
இந்த மந்திரம் நெம்புட்ஸுவின் பிரபலாமான அதே காலகட்டத்தில் மியோயே என்பவரால் ஜப்பானில் அறிமுகப்படுத்தப்பட்டது. இரண்டையுமே பௌத்தர்கள் பின்பற்றி வந்தனர். இறந்தவரின் உடலின் மீது இந்த மந்திரத்தால் ஆசீர்வதிக்கப்பட்ட தூய்மையான மண்ணை தூவினால் இறந்தவருடைய தீய கருமங்கள் அழிந்து அவர் நரகத்தில் பிறப்பது தடுக்கப்படுகிறது என நம்புகின்றனர்.
# சீறாப் புராணம்

தமிழில் எழுதப்பட்ட தலைச்சிறந்த இசுலாமிய இலக்கியம் **சீறாப் புராணம்** ஆகும். இந்நூல் இறைதூதர் நபிகள் நாயகத்தின் வாழ்க்கை வரலாற்றை மையமாகக் கொண்டு தமிழ்மரபுகளைப் பின்பற்றி எழுதப்பட்ட ஒரு காவியம். இதனை இயற்றியவர் 17-ஆம் நூற்றாண்டில் வாழ்ந்த உமறுப் புலவர் ஆவார்.  
இதன் ஆசிரியரான உமறுப்புலவர், இந்நூலை முழுவதும் முடிப்பதற்கு முன்பே இயற்கை எய்திய காரணத்தால், இதன் தொடர்ச்சியாக **சின்னசீறா** என்னும் நூலினை **பனு அகமது** படைத்துள்ளார்.
# சீறாப் புராணம்

## சீறாப்புராண அமைப்பு

இரண்டு பாகங்களில் அமைந்துள்ளது. முதற்பாகத்தில் 45 படலங்களும், இரண்டாவது பாகத்தில் 47 படலங்களும் என நூல் முழுவதும் 92 (45+47) படலங்கள் இடம்பெற்றுள்ளன. இந்நூலில் 5027 பாடல்கள் அமைந்துள்ளன.
# சீறாப் புராணம்

## சீறாப்புராண அமைப்பு

### முதற்பாகம்

முதற்பாகமானது இரண்டு காண்டங்களாக அமைந்துள்ளது. இப்பாகத்தில் மொத்தம் 45 படலங்கள் உள்ளன. அவை கீழ்க்கண்டவாறு பிரிந்துள்ளன.
# சீறாப் புராணம்

## சீறாப்புராண அமைப்பு

### முதற்பாகம்

#### 1.விலாதத்துக் காண்டம் (பிறப்பியல் காண்டம்)

முதலாவதாக அமைந்துள்ள இதில், மொத்தம் 24 படலங்கள் உள்ளன....................
1. கடவுள் வாழ்த்துப் படலம்
1. நாட்டுப் படலம்
1. தலைமுறைப் படலம்
1. நபியவதாரப் படலம்
1. அலிமா முலையூட்டுப் படலம்
1. இலாஞ்சனை தரித்த படலம்
1. புனல் விளையாட்டுப் படலம்
1. புகைறா கண்ட படலம்
1. பாதை போந்த படலம்
1. சுரத்திற் புனலழைத்த படலம்
1. பாந்தள்வதைப் படலம்
1. நதிகடந்த படலம்
1. புலிவசனித்த படலம்
1. பாந்தள் வசனித்த படலம்
1. இசுறாகாண் படலம்
1. கள்வரை நதிமறித்த படலம்
1. சாமு நகர் புக்க படலம்
1. கரம் பொருத்து படலம்
1. ஊசாவைக் கண்ட படலம்
1. கதீசா கனவு கண்ட படலம்
1. மணம் பொருத்து படலம்
1. மணம்புரி படலம்
1. கஃபத்துல்லா வரலாற்றுப் படலம்
# சீறாப் புராணம்

## சீறாப்புராண அமைப்பு

### முதற்பாகம்

#### 2.நுபுவ்வத்துக் காண்டம் (செம்பொருள் காண்டம்)

இரண்டாவதாக அமைந்துள்ள இதில், மொத்தம் 21 படலங்கள் உள்ளன.  
நபிப்பட்டம் பெற்ற படலம்  
1. தொழுகை வந்த வரலாற்றுப் படலம்
1. தீனிலைக்கண்ட படலம்
1. உமறுகத்தாபீமான் கொண்ட படலம்
1. உடும்பு பேசிய படலம்
1. உத்துபா வந்த படலம்
1. அபீபு மக்கத்துக்கு வந்த படலம்
1. மதியையழைப்பித்த படலம்
1. தசைக் கட்டியைப் பெண்ணுருவமைத்த படலம்
1. அபீபு ராஜா வரிசை வரவிடுத்த படலம்
1. ஈமான் கொண்டவர்கள் அபாசா ராச்சியத்துக்குப் போந்த படலம்
1. மானுக்குப் பிணை நின்ற படலம்
1. ஈத்தங்குலை வரவழைத்த படலம்
1. ஒப்பெழுதித் தீர்ந்த படலம்
1. புத்து பேசிய படலம்
1. பிராட்டியார் பொன்னுலகு புக்க படலம்
1. பருப்பதராசனைக் கண்ணுற்ற படலம்
1. அத்தாசீமான் கொண்ட படலம்
1. சின்களீமான் கொண்ட படலம்
1. காம்மாப் படலம்
1. விருந்தூட்டுப் படலம்
# சீறாப் புராணம்

## சீறாப்புராண அமைப்பு

### இரண்டாம் பாகம்

இப்பாகத்தில் இறுதிக்காண்டமான, இசிறத்துக்காண்டம்(**ஹிஜிறத்துக் காண்டம்**-செலவியல் காண்டம் <small>)</small> அமைந்துள்ளது. இக்காண்டம், மொத்தம் 47 படலங்களைப் பெற்றுள்ளது.அவை வருமாறு;-
1. ஈமான் கொண்ட படலம்
1. மதீனத்தார் வாய்மை கொடுத்த படலம்
1. யாத்திரைப் படலம்
1. விடமீட்ட படலம்
1. சுறாக்கத்துத் தொடர்ந்த படலம்
1. உம்மி மகுபதுப் படலம்
1. மதீனம்புக்க படலம்
1. கபுகாபுப் படலம்
1. விருந்திட்டீமான் கொள்வித்த படலம்
1. உகுபான் படலம்
1. சல்மான் பாரிசுப் படலம்
1. ககுபத்துல்லாவை நோக்கித் தொழுத படலம்
1. ஓநாய் பேசிய படலம்
1. வத்தான் படைப் படலம்
1. பாத்திமா திருமணப் படலம்
1. சீபுல் பகுறுப் படலம்
1. புவாத்துப் படலம்
1. அசீறாப் படலம்
1. பத்னுன்ன குலாப் படலம்
1. பத்றுப் படலம்
1. சவீக்குப் படலம்
1. குதிரிப் படலம்
1. தீயம்றுப் படலம்
1. அபிறாபிகு வதைப் படலம்
1. அசனார் பிறந்த படலம்
1. அபூத்தல்ஹா விருந்துப் படலம்
1. உகுதுப் படலம்
1. அமுறாப் படலம்
1. ககுபு வதைப் படலம்
1. சுகுறாப் படலம்
1. பதுறு சுகுறாப் படலம்
1. உசைனார் பிறந்த படலம்
1. தாத்துற் றஹ்ஹாக்குப் படலம்
1. சாபிர் கடன் றீர்த்த படலம்
1. முறைசீக்குப் படலம்
1. கந்தக்குப் படலம்
1. உயை வந்த படலம்
1. பனீ குறைலா வதைப் படலம்
1. லுமாமீமான் கொண்ட படலம்
1. செயினபு நாச்சியார் கலியாணப் படலம்
1. ஒட்டகை பேசிய படலம்
1. மழையழைப்பித்த படலம்
1. அந்தகன் படலம்
1. கவுலத்தை விட்டுக் கூட்டின படலம்
1. உமுறாவுக்கு போன படலம்
1. சல்மா பொருத படலம்
1. உறனிக் கூட்டத்தார் படலம்
# சீறாப் புராணம்

## ஆதாரம்

- சீறாப்புராணம் (மூலமும் பொழிப்புரையும்), உரையாசிரியர்:மகாமதி சதாவதானி செய்குத் தம்பிப் பாவலர்
- சீறாப்புராணம்
# ததாகதகர்ப தத்துவம்

**ததாகதகர்ப(तथागतगर्भ) தத்துவம்** என்பது பௌத்தத்தின் மிக முக்கியமான தத்துவங்களுள் ஒன்றாகும். ததாகதகர்ப தத்துவத்தின் படி, அனைவருள்ளும் புத்தநிலையை அடையக்கூடிய தன்மை உள்ளர்ந்த நிலையில் இயற்கையாக உள்ளது. ததாகதகர்பம் ஆத்மனின் உண்மையான சாரம் என புத்தர் மகாபரிநிர்வாண சூத்திரத்தில் கூறியுள்ளார். இது அனைத்து உயிர்களிலும் காணப்படுகிறது. ஆனால் உலகப்பற்றினாலும், தவறான கருத்துகள், பொருத்தமில்லாத மனநிலை முதலியவற்றின் காரணமாக இந்த ததாகதகர்பம் மனத்திரையால் மறைக்கப்பட்டு அணுக முடியாத நிலையில் உள்ளது.
# ததாகதகர்ப தத்துவம்

## சொற்பொருளாக்கம்

ததாகதகர்ப (तथागतगर्भ)என்பதை *ததாகத(तथागत)* மற்றும் *கர்ப(गर्भ)* என இருக்கூறுகளாக பிரிக்கலாம். ததாகத என்பது புத்தரைக்குறிக்கும் ஒரு சொல். *கர்ப* என்றால் "உட்கொண்டிருத்தல்" என பொருள் கொள்ளலாம். புத்தநிலையை உட்கொண்டிருத்தல் என குறிக்கும் வகையில் இது ததாகதகர்பம் என ஆனதாக கொள்ளலாம்.
# ததாகதகர்ப தத்துவம்

## முக்கியமான கருத்துகள்

ததாகதகர்ப சூத்திரங்களில் ததாகதகர்பம், "முழுமையான ஞானம் பெற்ற புத்தரைப்போல் கம்பீரத்துடன் பத்மாசனத்தின் எல்லா உயிர்களின் உடலுள் அமர்ந்த நிலையில்" உள்ள ஒன்றாக உருவகப்படுத்துகிறது. மேலும் இந்த ததாகதகர்பத்தை ஒரு புத்தர் மட்டுமே கான இயலும் எனவும் அந்த சூத்திரங்களில் கூறப்பட்டுள்ளது. எனினும் இது ஒரு உருவகமே என்பதை இங்கு நினைவுக்கூறுதல் வேண்டும். தத்துவ ரீதியான விளக்கங்கள் *மகாபரிநிர்வாண சூத்திரம்* போன்ற சூத்திரங்களில் காணப்படுகின்றன. இந்த சூத்திரங்களில் ததாகதகர்பம் என்பது உள்ளார்ந்த சாரமாகவும், அழிவற்றதாகவும், அனைத்து உயிரிகளினூடும் இருக்கும் ஒன்றாகவும் இந்த சூத்திரங்களில் விவரிக்கப்பட்டுள்ளன.  
ததாகதகர்ப தத்துவம், சூன்யத்தனைமைக்கு மாறான தத்துவமாகவும் சித்தரிக்கப்படுகிறது. ஏனெனில் சூன்யத்தன்மை தத்துவத்தில் புத்தநிலையும் நிர்வாணமும் கூட ஒரு வக்கையில் நிலையற்றதாக கருதப்படுகிறது. ஆனால் ததாகதகர்பமோ புத்தநிலை என்று நிலையானதென விளம்புகிறது.  
ததாகதகர்பத்தை விளக்க பல்வேறு முயற்சிகள் மகாயான சூத்திரங்களில் காணப்பட்டாலும், இந்த தத்துவம் சாமானிய மக்களுக்கு அப்பாற்பட்டதாக கருதப்படுகிறது. ஸ்ரீமாலா சூத்திரத்தில் இவ்வாறாக கூறுப்பட்டுள்ளது," ததாகதகர்பம் என்பது புத்தர்களின் அறிவுக்கு உட்பட்டது. இந்த தத்துவத்தை பத்தாவது பூமியை அடைந்து போதிசத்துவர்களாலும் தெளிவாக அறிந்து கொள்ள இயலாது. எப்போது ஒரு போதிசத்துவர் இந்த தத்துவத்தை முழுவதுமாக உணர்ந்துகொள்ளும் நிலையில் உள்ளாரோ அப்போது புத்தத்தன்மை அந்த போதிசத்துவருக்கு கிடைக்கிறது. "  
ததாகதகர்ப தத்துவம் புத்தத்தன்மையுடன் மிகவும் நெருங்கிய தொடர்பு உடையது. குறிப்பாக பரிநிர்வாண சூத்திரத்தில் இவ்விரண்டு சொற்களும் ஏறெத்தாழ ஒரே பொருளைக்குறிக்கவே பயன்படுத்தப்பட்ட்டிருப்பது கவனிக்கத்தக்கது. ததாகதகர்ப தத்துவத்தின் மீது நம்பிக்கை வைத்தல் மிகவும் விரும்பத்தக்க செயலாக பல்வேறு சூத்திரங்களில் கூறப்பட்டுள்ளன.
# ததாகதகர்ப தத்துவம்

## சூத்திரங்கள்

இந்த தத்துவத்துடன் தொடர்புடைய சூத்திரங்களை ததாகதகர்ப சூத்திரம் என அழைக்கப்படுகின்றன. இந்த சூத்திரங்களில் ததாகதகர்பம் குறித்த மிக விரிவான கருத்துகள் காணக்கிடைக்கின்றன. உதாரணமாக மகாபரிநிர்வாண சூத்திரம் ததாகதகர்ப தத்துவம் "உத்தரோத்தர(उत्तरोत्तर)" அதாவது முதன்மயிலும் முதன்மையான கருத்து எனக்கூறுக்கிறது. இதே போல் ஸ்ரீமாலா சூத்திரம் இந்த தத்துவமே இறுதியான தத்துவம் என பறைசாற்றுகிறது.
# தாரணி

**தாரணிக்கள்** (धारणी) என்பவை பொதுவாக பாளி, சமசுகிருதச் சொற்களைக் கொண்ட புத்த மந்திரங்கள், மனனக் குறிகள், வேள்விக் கோவைகள், ஓதற்கோவைகள். வரலாற்றுமுறையில் புத்த இலக்கியத்தின் பெரும் பகுதியாக உள்ளடங்கும் இவற்றை, புத்த மதப் பின்பற்றாளர்கள், தங்களைப் பாதுகாக்கக் கூடியதாகவும் தங்களுக்கு நற்பேற்றை அளிப்பதாகவும் கருதுகின்றனர், இந்தப் பொருளில் அவை *பரித்தாக்கள்* என்றும் வழங்கப்படுகின்றன. பெரும்பாலானவை சமசுகிருதத்திலும் பாளியிலும் உள்ளன, சித்தம் போன்ற எழுத்துக்களால் எழுதப்பட்டுள்ளன, மேலும் சீனம், கொரியம், சப்பானியம், சிங்களம், தாய் மற்றும் வட்டார எழுத்துமுறைகளிலும் ஒலிபெயர்க்கப்பட்டுள்ளன.  
இந்தச் சொற்கோவை சடங்குகளிலும், சில செயல்கள் நடைபெற வேண்டியும் ஒதப்படும். *மந்திரங்களும்* *தாரணியும்* நெருங்கிய தொடர்புடையவை: சில சமயங்களில் ஒத்த பொருளுடைய சொற்களாகவே கருதப்படுகின்றன. எனினும் இவ்விரண்டின் பயன்பாடும் வேறு வேறு ஆகும்.
# தாரணி

## சொற்பிறப்பியல்

தாரணி (धारणी) என்ற சொல் சமசுகிருத வேர்ச்சொல்லான திரு (धृ) என்பதில் இருந்து தோன்றியதாக கருதப்படுகிறது. திரு என்றால் பெற்றிருத்தல், வைத்திருத்தல் என்று பொருள். எனவே தாரணி என்பது ஒரு சூத்திரத்தின் அனைத்து பொருள்களையும் தன்னுள் அடக்கிய சொற்கோவை எனக் கருதலாம். தாரணிகள் பொதுவாக நன்மைகள் நடைபெறவும் இன்னல்களிலிருந்து விடுபடவும் புத்த மத பின்பற்றாளர்களால் ஓதப்படுகின்றன.
# தாரணி

## வேறுபாடு

தாரணிகளையும் மந்திரங்களையும் வேறுபடுத்துதல் மிகவும் கடினம். அனைத்து மந்திரங்களையும் தாரணிகள் எனக்கொள்ளலாம் , ஆனால் அனைத்து தாரணிகளையும் மந்திரங்கள் எனக் கொள்ள இயலாது. மந்திரங்கள் பொதுவாக குறைவான அளவுடையவை, பெரும்பாலும் நேரடிப் பொருளற்ற எழுத்துக்களையும் சொற்களையும் கொண்டிருப்பவை. எடுத்துக்காட்டாக, ஹூம், பட், ஹ்ரீ, த்ராம் போன்றவற்றைக் குறிப்பிடலாம்.  
ஜப்பானில் ஷிங்கோன் முறை புத்தத்தை நிறுவிய துறவி கூக்காய், புத்த மந்திரங்கள் எளிதில் விளங்கவியலா சடங்குகளில் (esoteric) காணப்படுபவை என்றும் தாரணிகள் எல்லா புத்த சடங்குகளிலும் காணப்படுபவை என்றும் வேறுபடுத்துகின்றார். கூக்காய் மந்திரங்களைத் தாரணிகளின் ஒரு சிறப்பு வகையாக கருதினார். அவரைப் பொறுத்த வரையில் தாரணியின் ஒவ்வொரு எழுத்தும் உண்மையின் வெளிப்பாடாகும்.
# தாரணி

## எடுத்துக்காட்டு

அவலோகிதேஷ்வரரின் ஆர்ய ஏகா தசமுக தாரணி (பொருள்: *உயரிய பதினோருமுக தாரணி*. திபெத்தியர்களின் மஹாகருணா தாரணி  
<blockquote>
***நமோ ரத்னத்ர்யாயே நம:***  
***ஆர்யஜ்ஞான சாகர வைரோசன வ்யூஹராஜாய ததாகதாய அர்ஹதே சம்யக்ஸம்புத்தாய:***  
***நம: ஸர்வ ததாகதேப்ய: அர்ஹதேப்ய: சம்யக்ஸம்புத்தேப்ய:***  
***நம: ஆர்ய அவலோகிதேஷ்வராய போதிசத்த்வாய மஹாசத்த்வாய மஹாகருனிகாய:***  
***தத்யதா: ஓம் தர தர திரி திரி துரு துரு இதியே விதியே சலே சலே***  
***ப்ராசலே குசுமே குசும்வரயே இலி மிலி ஜ்வாலம் அப்னயே ஸ்வாஹா***
</blockquote>
# ரைட் சகோதரர்கள்

**ரைட் சகோதரர்கள்** என்றழைக்கப்படும் (*Wright brothers*, **ஓர்வில் ரைட்** (19 ஆகத்து 1871 &ndash; 30 சனவரி 1948), **வில்பர் ரைட்** (16 ஏப்ரல் 1867 &ndash; 30 மே 1912), என்ற இருவரும் அமெரிக்காவைச் சேர்ந்த கண்டுபிடிப்பாளர்களும் விமானத்தைக் கண்டறிந்த முன்னோடிகளும் ஆவர். முதன்முதலில் டிசம்பர் 17, 1903 ஆம் ஆண்டில் பன்னிரெண்டு வினாடிகள் எஞ்சின் உந்தும் ஊர்தியில் பறந்து சாதனை படைத்தவர்கள். வட கரோலினாவின் கிட்டி ஹாக்கில் "ஓர்வில் ரைட்" 12 கு.வ. (H.P.) ஆற்றல் கொண்ட ரைட் பிளையர் எனும் பெட்ரோல் இயந்திரம் பூட்டிய வானூர்தியில் முதன் முதலாகப் பூமிக்கு மேல் 30 மைல்/மணி வேகத்தில் 12 வினாடிகள் 120 அடி தூரம் பறந்து புகழடைந்தார். 1904, 1905 ஆண்டுகளில் ரைட் சகோதரரின் பறக்கும் ஊர்தி பல முறையில் முற்போக்காகி மேன்மைப்படுத்தப்பட்டது.
# ரைட் சகோதரர்கள்

## இளமை

மில்டன் ரைட் என்ற ஆங்கிலேய-டச்சுக்காரருக்கும் சுசான் கேத்ரின் என்ற ஜெர்மன்-ஸ்விஸ் பெண்மணிக்கும் பிறந்தவர்கள் ஏழு பேர். அவர்களில் வில்பர் 1867 இண்டியானாவிலுள்ள மில்வில்லே என்ற இடத்திலும், ஓர்வில் ஒஹையோவின் டேட்டன் என்ற இடத்தில் 1871-இலும் பிறந்தனர். இவ்விருவரும் திருமணமே செய்துகொள்ளவில்லை. ரியூச்லின் (1861–1920), லோரின், கேத்தரின் ரைட் (1874–1929), இரட்டையர்களான ஓட்டிசு மற்றும் இடா ஆகியோர் இவர்களது மற்ற குழந்தைகளாவர். இவர்கள் 1870 இல் பிறந்து குழந்தைகளாக இருக்கும்போதே இறந்துவிட்டனர். தொடக்கப் பள்ளியில் படிக்கும்போது ஓர்வில் குறும்புத்தனம் செய்தார். அதற்காகவே ஒரு முறை அவர் பள்ளியைவிட்டு வெளியேற்றப்பட்டார்.  
1878 இல் அவருடைய தந்தை சர்ச் ஆஃப் தி யுனைடெட் பிரெத்ரென் இன் கிறிஸ்ட்டில் ஆயராக இருந்தார். பணிநிமித்தமாக அவர் அடிக்கடி பயணம் செய்தார். அவ்வாறு ஒருமுறை அவர்தம் பயணத்தின்போது எலிகாப்டர் பொம்மை ஒன்றை அவ்விரு குழந்தைகளுக்கும் வாங்கிவந்தார். வான்வழி தொலையளவு முன்னோடியான அல்ஃபோன்ஸ் பேனாட் என்ற பிரஞ்சு நாட்டவரின் கண்டுபிடிப்பை அடிப்படையாகக்கொண்டு காகிதம், மூங்கில், கார்க்கு, இரப்பர் வளையம் ஆகியவற்றால் ஒரு அடி நீளத்திற்கு அப்பொம்மை செய்யப்பட்டிருந்தது. அது உடையும் வரை வில்பரும் ஓர்வில்லும் விளையாடினர், பிறகு அவர்களாகவே அதனை மீளமைத்தனர். அந்தப் பொம்மைதான் தங்களுக்கு பறப்பதற்கான ஆர்வத்துக்கான ஒரு தொடக்கப் பொறியாக இருந்தது என்று பிற்பாடு அவர்கள் தங்கள் அனுபவம் பற்றிச் சுட்டிக்காட்டினர்.
# ரைட் சகோதரர்கள்

## தொழில்நுட்பம்

வானில் பல ஆண்டுகளாய்ப் பறக்க முயன்ற பல அறிஞர்கள் தோல்வியுற்ற போது, ரைட் சகோதரர்கள் பல்வேறு சோதனைகளுக்குப் பின் வெற்றி பெற்றதற்கு மூன்று தொழில்நுட்பங்கள் உதவின. முதல் முதலாக இறக்கை ஊர்திப் பறப்பியல் பயிற்சி முறையில் 'முன்னுந்தல்' (Thrust), 'மேலெழுச்சி'(Lift), 'திசைதிருப்பி'(Rudder) எனப்படும் 'முப்புற உந்தல் கட்டுப்பாடு 'என்ற நுணுக்கத்தை ரைட் சகோதரர்கள் கையாண்டனர். ரைட் சகோதரர்கள். இரண்டாவது ஊர்திக்கு முன்னுந்தல் ஆற்றலைத் தருவதற்கு எண்ணெயிலியங்கும் எரிபொருள் இயந்திரத்தைப் புகுத்தி அதிக வேகத்தை அளித்தனர். மூன்றாவதாக 1900-1903 ஆண்டுகளில் ஆர்வில்ரைட், வில்பர்ரைட் இருவரும் [Wind Tunnel] ஒன்றைத் தயாரித்து 200 விதமான இறக்கைகளைச் சோதித்துத் தகுதியான ஒன்றைத் தேர்ந்தெடுத்தனர்.
# ரைட் சகோதரர்கள்

## முயற்சிகளும் வெற்றியும்

அமெரிக்கா வட கரோலினா கிட்டி ஹாக்கில் [Kitty Hawk, North Carolina]1903 டிசம்பர் 17 ஆம் தேதி ஆர்வில் ரைட் முதன் முதலாக எஞ்சின் ஊர்தியை இயக்கி 12 வினாடிகள் பூமிக்கு மேல் பறந்தார். அடுத்து வில்பரும், ஆர்விலும் அன்றைய தினம் மாறி மாறி நான்கு தடவைகள், பறந்து காட்டி, ஊர்தியின் பறப்பியல் திறனை நிரூபித்தார்கள். வில்பர் ரைட் முற்பட்ட மூன்றாவது இறுதி முயற்சியில், ஆர்வில் ரைட் 12 குதிரைத் திறன் ஆற்றல் கொண்ட, 600 பவுண்டு எடை கொண்டிருந்த, பெட்ரோல் இயந்திரம் பூட்டிய பறக்கும் ஊர்தியில் முதன் முதலாகப் பூமிக்கு மேல் ஆகாயத்தில் மணிக்கு 30 மைல் வேகத்தில் 59 வினாடிகள் 852 அடி தூரம் பறந்து காட்டிச் சரித்திரப் புகழடைந்தனர். 1901 ஆம் ஆண்டில் மார்க்கோனி ரேடியோத் தொடர்பை முதலில் நிரூபித்துக் காட்டியபின், இருபதாம் நூற்றாண்டின் மகத்தான இரண்டாவது சாதனையாக 1903 இல் ரைட் சகோதரரின் வான ஊர்திப் பறப்பு கருதப்படுகிறது 1912 இல் ஒரு முறை தொழில்முறைப் பயணமாகப் போஸ்டன் சென்றிருந்த போது உடல்நலக் குறைவு ஏற்பட்டது. டேய்டனுக்குத் திரும்பிய பிறகு டைபாய்டு காய்ச்சலால் பாதிக்கப்பட்டார். நோயின் தீவிரத்தால் தன்நினைவின்றி பல நாட்கள் இருந்தார். இறுதியாகத் தனது 45 ஆம் வயதில் தமது இல்லத்தில் 1912, மே 30 இல் காலமானார்.
# ரைட் சகோதரர்கள்

## முயற்சிகளும் வெற்றியும்

### ஆர்வில் ரைட்

வில்பர் ரைட் இறந்த பிறகு ரைட் நிறுவனத்தை ஆர்வில் ரைட் தொடர்ந்து வெற்றிகரமாக நடத்தினார். ஆனால் 1915 இல் ரைட் நிறுவனத்தை விற்பனை செய்துவிட்டு திருமணம் செய்து கொள்ளாமலேயே தமக்கு உதவியாக இருந்த தமது தங்கை காத்ரீன் ரைட் மற்றும் தனது தந்தையுடனும் ஒஹையோவில் ஓக்வுட் எனுமிடத்திற்குக் குடியேறினார். 1917 இல் ஆர்வில்லின் தந்தை தூங்கும்போதே இறந்து போனார். ஆர்வில் 1911 இல் தயாரிக்கப்பட்ட 'மாடல் பி' என்ற விமானத்தைக் கடைசியாக 1918 இல் ஓட்டினார். அதன் பிறகு தொழிலில் இருந்து ஓய்வுபெற்றார். நாசா உள்ளிட்ட பல்வேறு வானாய்வு நிறுவனங்களில் முன்னனி ஆலோசகராகப் பணிபுரிந்தார்.  
1926 இல் தங்கை காத்ரீன் தனதுடன் பயின்ற தோழரான ஹென்றி ஆஸ்கெல் என்பவரை மணந்தார். இது ஆர்விலை மிகவும் பாதித்தது. இந்தத் திருமணத்தில் ஆர்வில் கலந்து கொள்ளவில்லை. அவருடன் எந்தத் தொடர்பும் வைத்துக் கொள்ளவுமில்லை. இறுதியாக 1929 இல் காத்ரின் இறப்புக்கு சற்று முன்னரே அவரைப் பார்க்க ஒப்புக்கொண்டார்.  
1948, ஜனவரி 30 இல் இரண்டாவது முறையாக மாரடைப்பு ஏற்பட்டு ஆர்வில் ரைட் காலமானார். இவருடைய உடல் ஒஹையோவின் டேய்ட்டனில் உள்ள இவருடைய குடும்பத்திற்குச் சொந்தமான வுட்லாண்ட் இடுகாட்டில் வில்பர் அடக்கம் செய்யப்பட்ட இடத்திற்கருகில் அடக்கம் செய்யப்பட்டது.
# விக்கிப்பீடியா:ஈழப்போர்ச் செய்திகள் தொகுப்பு/Intro2008

2008 ஆம் ஆண்டு ஈழப் போரின் நான்காவது கட்டமாக பலராலும் நோக்கப்படுகிறது. இத்தொகுப்பு 2008 ஆம் ஆண்டின் ஈழப் போர் தொடர்பாக விக்கிபீடியா நடப்பு நிகழ்வுகளில் இணைக்கப்பட்ட ஈழப் போர்ச் செய்திகளின் தொகுப்பாகும். இதில் சில செய்திகள் விடுபட்டுள்ளதாக நீங்கள் கருதினால் சம்பவம் நடைப்பெற்ற மாத தலைப்பிற்கு எதிராக தரப்பட்டுள்ள "தொகு" என்ற இணைப்பை சொடுக்கி இணைப்பு இட்டுச் செல்லும் வார்ப்புருவில் செய்திகளை இணைத்து சேமிப்பதன் மூலம் இத்தொகுப்பில் மேலதிகச் செய்திகளைச் சேர்க்கலாம்.
# வார்ப்புரு:மகாயான பௌத்தம்

<table cellspacing="0" cellpadding="3">  
<tr><td>
<table cellpadding="0" cellspacing="0">
<tr><td>
<font size=4>மகாயான
<tr><td>  
<tr><td>
<font size=4>பௌத்தம்
</table>
</td></tr>  
<tr><td>
<font size=3>**Lands**</font>
<tr><td>Bhutan&nbsp;•&nbsp;China&nbsp;•&nbsp;Korea
Japan&nbsp;•&nbsp;Tibet&nbsp;•&nbsp;Vietnam
Taiwan&nbsp;•&nbsp;Mongolia</tr>  
<tr><td>
<font size=3>**தத்துவங்கள்**</font>
<tr><td>போதிசத்துவம்&nbsp;•&nbsp;போதிசித்தம்
கருணை&nbsp;•&nbsp;பிரக்ஞை
சூன்யத்தன்மை&nbsp;•&nbsp;புத்தத்தனமை
திரிகாயம்&nbsp;•&nbsp;அழிவற்ற புத்தம்
ததாகதகர்பம்<tr>  
<tr><td>
<font size=3>**மகாயான சூத்திரங்கள்**</font>
<tr><td>பிரக்ஞாபாரமித சூத்திரம்
அவதாம்சக சூத்திரம்
தாமரை சூத்திரம்
நிர்வாண சூத்திரம்
விமலகீர்த்தி சூத்திரம்
லங்காவதார சூத்திரம்</tr>  
<tr><td>
<font size=3>**History**</font>
<tr><td>Silk Road&nbsp;•&nbsp;Nagarjuna
அசங்கர்&nbsp;•&nbsp;Vasubandhu
Bodhidharma</tr>  
<tr><td></tr>
</table><noinclude>
**Template:MahayanaBuddhism** categorizes major Wikipedia articles on Mahayana Buddhism into a sidebar.
# வார்ப்புரு:மகாயான பௌத்தம்

### பயன்பாடு

This template can be invoked as follows:  
:**** &mdash; *வார்ப்புருவை பக்கத்தில் இவ்வாறு இடும்*
# வால்ட் டிஸ்னி நிறுவனம்

**வால்ட் திசினி கம்பனி** (*Walt Disney Company*) உலகின் இரண்டாவது பெரிய, அமெரிக்க மகிழ்கலை வணிக நிறுவனமாகும். இது 1923 ஆம் ஆண்டில் இயங்குபட தொழிற்கூடமாக தொடங்கி, இன்று உலகின் பெரிய மகிழ்கலை நிறுவனங்களின் ஒன்றாக திகழ்கின்றது. அமெரிக்க பண்பாட்டிலும் உலகமயமாதல் பண்பாட்டிலும் வாலுடு திசினியின் தாக்கம் கணிசமானது.  
திசினி நிறுவனம் அக்டோபர் 16, 1923 அன்று வாலுடு திசினி மற்றும் உரோய் ஓ திசினி ஆகியோரால் திசினி பிரதர்சு காட்டூன் சிடூடியோவாக நிறுவப்பட்டது. இது வாலுடு திசினி சிடூடியோசு மற்றும் **வாலுடு திசினி புரொடக்சன்சு** ஆகிய பெயர்களில் 1986 ஆம் ஆண்டில் அதிகாரப்பூர்வமாக த வாலுடு திசினி நிறுவனம் பெயரை மாற்றுவதற்கு முன்பாக செயல்பட்டது. இந்த நிறுவனம் மூலம் திரைப்படங்கள், தொலைக்காட்சி மற்றும் திசினி பூங்கா போன்ற பல பிரிவுகளில் செயல்பட்டு வருகின்றது.  
வாலுடு திசினி பிச்சர்சு, வாலுடு திசினி அனிமேசன் சிடூடியோசு, பிக்சர், மார்வல் மகிழ்கலைக் கொம்பனி, உலூகசுபிலிம், 20ஆம் சென்சுரி பாக்சு, பாக்ஸ் சர்ச்லைட் பிக்சர்சு மற்றும் புளூ சிகை சிடூடியோசு போன்றவை வாலுடு திசினி சிடூடியோசு நிறுவனம் பிரிவில் அறியப்படுகிறது.
# மகிழ்கலை

**மகிழ்கலை** அல்லது **பொழுதுபோக்கு** என்பது மகிழ்ச்சியை தருவிப்பதை நோக்காக கொண்ட கலைகளை மகிழ்கலைகள் எனலாம். தமிழில் இச்சொல் ஆங்கில சொல்லான *Entertainment* இணையாக பயன்படுகின்றது. கதைகூறல், நடனம், இசை, தொழிற்கலைகள், கல்விசார் கலைகள், தற்காப்பு அல்லது போர்க் கலைகள், மனவளக்கலைகள் போன்றவற்றுடன் மகிழ்கலைகளை ஒப்பிட்டு வேறுபடுத்தலாம்.  
மகிழ்கலைகள் நிகழ்ச்சியாகவோ, அரங்காடல் கலைகளாகவோ, கணினிக் கலைகளாகவோ மற்றும் பல கலை வடிவங்களாக அமையலாம்.
# மகிழ்கலை

## குழந்தைகள்

குழந்தைகளின் பொழுதுபோக்கு விளையாட்டை மையமாகக் கொண்டது மற்றும் அதுவே அவர்களின் வளர்ச்சிக்கு முக்கியமானது. குழந்தைகளுக்கு பொழுதுபோக்கு வழங்கப்படுகிறது அல்லது பெரியவர்களால் அவர்களுக்குக் கற்பிக்கப்படுகிறது, மேலும் பொம்மலாட்டங்கள், கோமாளிகள் மற்றும் கேலிச் சித்திரம் போன்ற பல செயல்களும் சிறுவர்கள் மற்றும் பெரியவர்களால் அனுபவிக்கப்படுகின்றன.  
தமிழர் பண்பாட்டில் 2000ஆம் ஆண்டு வரை சிறுவர்களின் பொழுது போக்கு கதை கேட்டல், கிட்டிப் புள்ளு, அணில் பிள்ளை, கிளித்தட்டு, ஓடி விளையாடுதல், தாயக் கட்டை, எறிபந்து போன்ற விளையாட்டுகள் மூலம் தமது பொழுது போக்கை களித்தனர். தற்பொழுது பெரும்பாலுமான சிறுவர்கள் தொலைக்காட்சி, இசை மற்றும் கணினி போன்றவற்றுடன் தமது பொழுது போக்கை அனுபவிக்கின்றனர்.
# மகிழ்கலை

## மகிழ்கலை அம்சங்கள்

- கதை கூறுதல்
- நடனம் ஆடுதல்
- விளையாடுதல்
- வாசித்தல்
- ஓடுதல்
- தற்காப்பு கலை கற்றல்
- தொலைக்காட்ச்சி பார்த்தல்
- இசை கேட்டல்
- பாடுதல்
- கணினி விளையாட்டு
- இணைய விளையாட்டு
- படம் வரைதல்
- எழுதல்
- இரு சக்கரவண்டி ஓடுதல்
- கைவண்ண பொருட்கள் செய்தல்
- சமைத்தல்
- காணொளி உருவாக்கல்
- இசை உருவாக்கல்
- திரையரங்கு செல்லுதல்
- பொருட்கள் வாங்க செல்லுதல்
# பிளே போய் தொழிலகம்

**பிளே போய் தொழிலகம் (Playboy Enterprises)** ஒர் அமெரிக்க மகிழ்கலை வணிக நிறுவனமாகும். இது 1953 ஆம் ஆண்டில் பெண்களை ஆபாசமாக, நிர்வாணமாக, கவர்ச்சியாக காட்டும் பிளே போய் இதழை வெளியிடும் நிறுவனமாக தொடங்கி இன்று உலகின் பெரிய மகிழ்கலை நிறுவனங்களில் ஒன்றாக திகழ்கின்றது. தொலைக்காட்சி, இணையம் போன்ற எல்லா ஊடகங்களையும் பயன்படுத்தும் நிறுவனமாக வ்ளர்ச்சியடைந்துள்ளது. அமெரிக்க பண்பாட்டிலும் உலகமயமாதல் பண்பாட்டிலும் பிளே போய் இதழினிதும் நிறுவனத்தினதும் தாக்கம் கணிசமானது.
# ஜி. என். பாலசுப்பிரமணியம்

**ஜி. என். பாலசுப்பிரமணியம்** (*G. N. Balasubramaniam*, ஜனவரி 6, 1910 - மே 1, 1965), ஒரு தலை சிறந்த கருநாடக இசைப் பாடகர். "ஜி.என்.பி" என்று அழைக்கப்பட்ட அவர் தன் தனித்தன்மையான இசையாலும், இயற்கையாக அமைந்த குரல் வளத்தாலும் பல்லாயிரக்கணக்கான இரசிகர்களை ஈர்த்தவர்.  
இன்றைக்கு சங்கீத மேடைகளில் பின்பற்றப்படும் பாணியை வகுத்துக் கொடுத்து செம்மைப்படுத்தியவர் ஜி.என்.பி. இதனை "ஜி.என்.பி பாணி" என்று கருநாடக இசை உலகத்தில் அடையாளப்படுத்துகின்றனர்.
# ஜி. என். பாலசுப்பிரமணியம்

## வாழ்க்கைக் குறிப்பு

அவர் கும்பகோணத்தை அடுத்துள்ள ஆடுதுறை அருகே அமைந்துள்ள கூடலூர் என்னும் ஊரில் ஜி.வி.நாராயணசாமி ஐயர், விசாலம் அம்மாள் தம்பதியினருக்கு மகனாகப் பிறந்தார். தந்தையார் ஜி. வி. நாராயணசாமி ஐயர் சென்னை திருவல்லிக்கேணி இந்து உயர்நிலைப்பள்ளியில் தலைமை ஆசிரியராகப் பணிபுரிந்தவர். சிறந்த இசை ரசிகரான அவர் ஒரு சபையை நடத்தி வந்தார். அதனால் சிறு வயதிலிருந்தே ஜி.என்.பி.க்கு பல முன்னணி இசைக் கலைஞர்களுடன் பழகி அவர்களின் இசையை அருகிலிருந்து கேட்கும் வாய்ப்புக் கிட்டியது. ஆங்கில இலக்கியத்தில் பி.ஏ (ஆனர்ஸ்) பட்டம் பெற்ற பாலசுப்பிரமணியம் கருநாடக இசையை தன் தொழிலாகத் தேர்ந்தெடுத்தார். இசையுலகில் அவருடைய நுழைவு தற்செயலாகத்தான் நிகழ்ந்தது என்றாலும் அவருடைய துடிப்பான "பிருகா"க்களும், அதிரடி சுரக் கோர்வைகளும், ஆழ்ந்த இசை அறிவும் அவரை புகழின் உச்சிக்கு உயர்த்திவிட்டன. பல ஆண்டுகள் அவர் கருநாடக இசை உலகின் முடிசூடா மன்னனாக விளங்கினார். இவருடைய மாணவர்களில் எம். எல். வசந்தகுமாரி, ராதா ஜெயலட்சுமி, எஸ். கல்யாணராமன், திருச்சூர் வி. இராமச்சந்திரன் ஆகியோர் சிறந்த பாடகர்களாகப் பெயர்பெற்றவர்கள்.  
அவர் பாடி இசைத் தட்டாக வெளிவந்த "வாசுதேவயனி" என்று தொடங்கும் கல்யாணி இராகப் பாடல் அக்காலத்தில் விற்பனையில் சாதனை படைத்தது. அது பதிப்பிக்கப்பட்ட 1940 ஆம் ஆண்டில் பத்தாயிரம் ரூபாய் "ராயல்டி"யாக அவருக்கு இந்த இசைத்தட்டு விற்பனை மூலம் கிட்டியது!  
விரிவாக இராக ஆலாபனைகள் புரிவதில் புதிய முறைகளை அவர் கையாண்டார். பல இராகங்களில் அதுவரை கையாளப்படாத புதிய பரிமாணங்களை அவர் தொட்டு தன் ஆழ்மனத்தில் தோன்றும் கற்பனைகளுக்கு குரல் வடிவம் கொடுத்தார்.  
சகுந்தலை திரைப்படத்தில் இடம்பெற்ற "எனை மறந்தனன்” என்று தொடங்கும் விருத்தத்தில் காம்போதி ராகத்தில் வேறு ஒருவருமே கையாண்டிராத வகையில் இரண்டு நிமிடத்திற்கும் சற்றுக் குறைவான நேரத்தில் அந்த ராகத்தின் அனைத்து லட்சணங்களையும் குழைத்து ஜிஎன்பி பாடியுள்ளார்.
# ஜி. என். பாலசுப்பிரமணியம்

## திரைப்படத்துறை பங்களிப்புகள்

எம். எஸ். சுப்புலட்சுமியுடன் இணைந்து சகுந்தலை (1940) எனும் திரைப்படத்தில் நடித்தார். அடுத்து பாமா விஜயம் (1934), சதி அனுசுயா (1937), உதயணன் வாசவதத்தா (1946), ருக்மாங்கதன் (1947) போன்ற படங்களில் நடித்தார்.
# ஜி. என். பாலசுப்பிரமணியம்

## விருதுகள்

- சங்கீத கலாநிதி விருது, 1958. வழங்கியது: மியூசிக் அகாதெமி, சென்னை.
- சென்னை தி இந்தியன் ஃபைன் ஆர்ட்ஸ் சொசைட்டி ஜி. என். பி. நினைவு நாளை ஒவ்வொரு வருடமும் கொண்டாடுகிறது.
# பாலுணர்வுக் கிளர்ச்சியம்

**பாலுணர்வுக் கிளர்ச்சியம்** (போர்னோகிராபி, *Pornography*) என்பது பார்வையாளரின் காம உணர்வுகளைத் தூண்டும் வகையில் அமைந்த காட்சிப்படுத்தல் அல்லது வெளிப்படுத்தல் ஆகும். ஒளிப்படம், நிகழ்படம், சிற்பம், கதை, நடனம், கவிதை, உரை, பேச்சு என்று பல வடிவங்களில் பாலுணர்வுக் கிளர்ச்சியம் உள்ளது.
# பாலுணர்வுக் கிளர்ச்சியம்

## ஆபாசம்

பாலுணர்வுக் கிளர்ச்சியம் தமிழில் ஆபாசம் என்று குறிப்பிடப்படுவதுண்டு. "மனிதப் பாலுணர்வுகளை இலகுவில் தூண்டக் கூடிய வகையில் காட்சிகள் அல்லது நடத்தைகள் அமைவது" ஆபாசம் எனப்படும். "மனிதன் பாலுணர்வுக்கு அடிமையாவதால்.. தனி மனித மற்றும் சமூக ஒழுக்கங்கள்..( இவை மனித வாழ்வியலுக்கு அவசியம்).. சீர்குலைய நேரிடலாம் என்ற வகையில்" ஆபாசம் சமூக அமைப்புகளினது தடை அல்லது கட்டுப்படுத்தலுக்கு உட்பட்டது.
# பாலுணர்வுக் கிளர்ச்சியம்

## தொழில்நுட்ப முறையில்

இணையம், கைபேசி என தொழில்நுட்ப சாதனங்களின் மூலம் ஒளிப்படமாகவும், நிழல் படமாவும் பரிமாறப்படுகின்றன. கைபேசியில் ஆபாச குறுஞ்செய்திகளை பகிர்வதும் இம்முறையிலேயே அடங்குகிறது.
# பாலுணர்வுக் கிளர்ச்சியம்

## தொழில்நுட்ப முறையில்

### முப்பரிமானத் தோற்றம்

திரைப்படங்களின் முப்பரிமான தொழில்நுட்ப முறையில் ஏற்பட்ட வெற்றியால், பாலியல் திரைப்படங்களையும் முப்பரிமான தோற்றத்தில் மக்களுக்கு கொடுக்க இருக்கின்றார்கள்.
# பாலுணர்வுக் கிளர்ச்சியம்

## துணை வகைகள்

- ஆண் ஓரினச்சேர்க்கை
- பெண் ஓரினச்சேர்க்கை
- இருபால் சேர்க்கை
# பாலுணர்வுக் கிளர்ச்சியம்

## பாலியல் குற்றத்தின் விளைவுகள்

பாலுணர்வுக் கிளர்ச்சி ஏற்படுத்தும் ஒளிப்படம், நிகழ்படம், சிற்பம், கதை, நடனம், கவிதை, உரை, பேச்சு போன்றவற்றின் விளைவுகள் பற்றி ஆய்வு செய்யப்பட்டுள்ளது. இதில் கற்பழிப்பு, உள்நாட்டு வன்முறை, பாலியல் செயல் பிறழ்ச்சி, பாலியல் உறவு சிக்கல்கள், மற்றும் குழந்தையை பாலியல் கொடுமைக்கு ஆளக்கல் போன்ற உள்ளார்ந்த தாக்கங்கள் ஏற்படுவதாக அறியப்பட்டுள்ளது. இதன் மூலம் பாலியல் குற்றங்கள் சற்று அதிகமாகலாம் என்ற எண்ணத்திற்கு ஆதரவு கிடைத்துள்ளது. எனினும் சில ஆய்வுகளில் சமூகத்திற்கு இந்த கலையால் எந்த பாதிப்பும் இல்லை என்ற கருத்து முன்வைக்கப்பட்டுள்ளது.
# மார்வெல் மகிழ்கலை

**மார்வெல் மகிழ்கலை** (Marvel Entertainment, Inc.) என்பது அமெரிக்க நாட்டு மகிழ்கலை வணிக நிறுவனமாகும். இது 1933 ஆம் ஆண்டில் வரைகதை இதழ்களை வெளியிடும் நிறுவனமாக தொடங்கி, இன்று உலகின் பெரிய மகிழ்கலை நிறுவனங்களின் ஒன்றாக திகழ்கின்றது. இந்த நிறுவனம் முற்றிலும் வால்ட் டிஸ்னி நிறுவனத்திற்கு சொந்தமானதாகும்.  
அமெரிக்க பண்பாட்டிலும் உலகமயமாதல் பண்பாட்டிலும் மார்வல் மகிழ்கலைக் கொம்பனி வெளியீடுகளின் தாக்கம் கணிசமானது. ஸ்பைடர் மேன், அயன் மேன், தோர், ஹல்க், கேப்டன் அமெரிக்கா, வால்வரின், எக்ஸ்-மென் போன்ற பல பரவலாக அறியப்பட்ட கதாபாத்திரங்களை இந்த நிறுவனமே அறிமுகப்படுத்தியது.
# மெக்டொனால்ட்சு

**மக்டொனால்ட்சு**(*McDonalds*) (தமிழக வழக்கு: **மெக் டொனால்ட்சு**) ஒரு புகழ்பெற்ற வேக உணவுச்சாலை ஆகும். தரப்படுத்தப்பட்ட உணவுகளை குறைந்த விலைக்கு (மேற்கத்தைய நாட்டு மதிப்பில்) வேகமாக உற்பத்தி செய்து விற்பனை செய்வதே மக்டொனால்ட்டின் உத்தியாகும். இது 1940 களில் அமெரிக்காவில் ஆரம்பிக்கப்பட்டு, இன்று உலகின் பல பாகங்களிலும் 31,000 கிளைகளைக் கொண்டுள்ளது. பொதுவாக இங்கு பர்கர், கோழி இறைச்சி உணவுகள், முட்டையில் செய்யப்பட்ட உணவுகள், உருளைக்கிழங்குப் பொரியல் மற்றும் சைவ வகை உணவுகளும் கிடைக்கும்.  
மக்டொனால்ட்சு நிறுவனம் அமெரிக்க வாழ்வுமுறைக்கும் அதன் உலகமய பரவலுக்கும் ஒரு எடுத்துக்காட்டாக பலராலும் முன்வைக்கப்படுகின்றது. மேற்கத்தைய நாடுகளில் மக்டொனால்ட்ஸ் மத்தியவர்க்க அல்லது கீழ்த்தட்டு மக்களை நோக்கியே சந்தைப்படுத்தப்படுகின்றது. இந்தியா போன்ற வளர்முக நாடுகளில் மக்டொனால்ட்சு ஓர் புது அல்லது நவீன அனுபவமாக பார்க்கப்பட்டுகின்றது. வளர்முக நாடுகளில் மத்திய-மேல் உயர் வர்க்க வாடிக்கையாளரே மக்டொனால்ட்சை நாடுகின்றனர். மக்டொனால்ட்சு போன்ற அதிவேகஉணவுகளைத் தொடர்ந்தோ அல்லது அதிகமாகவோ உண்டால் உடலுக்கு கேடு விளைவிக்க தக்கவை
# மலாய் மொழி

**மலாய் மொழி** (*Malay*, ; , **மலாயு மொழி**; சாவி எழுத்துமுறை: ) என்பது ஆத்திரனோசியா குடும்பத்தைச் சார்ந்த ஒரு மொழி ஆகும். இது தெற்காசியாவின் மலாயா தீவுக்கூட்டப் பிரதேசத்தில் உள்ள இந்தோனேசியா, மலேசியா, புரூணை, சிங்கப்பூர், தாய்லாந்து, பிலிப்பீன்சு ஆகிய நாடுகளில் பேசப்படுகின்றது.  
15ஆம், 16ஆம் நூற்றாண்டுக் காலப்பகுதியில், இந்தப் பகுதிகளை ஆட்சி செய்த மலாக்கா சுல்தான்களின் ஆளுமையில் இந்த மொழி செல்வாக்குப் பெற்று இருந்தது.
# மலாய் மொழி

## பொது

இந்தோனேசியா, மலேசியா, புரூணை ஆகிய நாடுகளின் தேசிய மொழியாகவும், சிங்கப்பூர் நாட்டின் நான்கு அரசு அதிகாரப்பூர்வ மொழிகளில் ஒரு மொழியாகவும் இருந்து வருகின்றது. இந்த மொழியை மலாக்கா நீரிணையைச் சுற்றியுள்ள நிலப்பகுதிகளில், 40 மில்லியன் மக்கள், தங்களின் பூர்வீக மொழியாக பேசி வருகின்றனர்.  
இருப்பினும், சுமத்திரா, சரவாக், போர்னியோ தீவின் மேற்கு கலிமந்தான் நிலப்பகுதிகளில் வாழும் மக்கள் மலாய் மொழியைப் பேசி வருவதால், அந்த மொழியைப் பேசுவோரின் எண்ணிக்கை 215 மில்லியனாக இருக்கலாம் என்றும் சொல்லப்படுகிறது.  
மலாய் மொழிக்கு வேறு பல அதிகாரப்பூர்வ பெயர்களும் உள்ளன. *பகாசா கெபாங்சான்*, *பகாசா நேசனல்* என்று சில மலேசிய மாநிலங்களில் அழைக்கப்படுகிறது. சிங்கப்பூர், புருணையில் *பகாசா மலாயு* என்றும்; மலேசியாவில் *பகாசா மலேசியா* என்றும்; இந்தோனேசியாவில் *பகாசா இந்தோனேசியா* என்றும்; அழைக்கப்படுகின்றது.
# மலாய் மொழி

## மொழி பிறப்பிடம்

மலாய் மொழியின் பிறப்பிடம் சுமத்திரா தீவாகும். அந்த மொழியின் மற்ற உறவு மொழிகளான மினாங்கபாவ் மொழியும் இங்குதான் தோன்றியது. தென் சுமத்திராவின் தாத்தாங் ஆற்றுப் பகுதிகளில் 7ஆம் நூற்றாண்டுக் கல்வெட்டுகள் கண்டெடுக்கப்பட்டன. அந்தக் கல்வெட்டுகளில் மலாய் எழுத்துகள் இருப்பதும் உறுதி செய்யப்பட்டது.
# விமலகீர்த்தி சூத்திரம்

**விமலகீர்த்தி சூத்திரம்** அல்லது **விமலகீர்த்தி நிர்தேச சூத்திரம்**(विमलकीर्ति-निर्देश-सूत्र) இலக்கிய வளம் உள்ள ஒரு மகாயான சூத்திரம் ஆகும். இந்த சூத்திரம் மகாயான கருத்துகளை மிகவும் விரிவாக விவரிக்கின்றது. அதிலும் முக்கியமாக அத்வைத கருத்தினை விரித்துரைக்கிறது. இந்த சூத்திரம் விமலகீர்த்தி போதிசத்துவரால் உபதேசிக்கப்பட்டது. மேலும் இதில் விமலகீர்த்தி சூன்யத்தனமையை குறித்து விவரிக்கையில் இவ்விதமான கருத்துகள் உபதேசிக்கப்பட்டன.  
விமல்கீர்த்தி சூத்திரத்துக்கு கீழ்க்கணட மூன்று புகழ்பெற்ற சீன மொழி பெயர்ப்புகள் உள்ளன  
- Wéimójié suǒshuō jīng (குமாரஜீவர்; T 475.14.537a-557b)  
- Shuō wúgòuchēng jīng (சூவான் சாங்க் . T 476.14.557-587)  
- Fóshuō wéimójié jīng (லோகக்ஷேமர் . T 474.14.519-536)  
இதைத் தவிர்த்து இதற்கு முன்னர் சீகியான்(223-228), தர்மாகரர்(308), உபாசூன்யர்(545), ஞானகுப்தர்(591) ஆகியோரும் இதை மொழிபெயர்த்துள்ளனர்.  
எனினும் குமாரஜீவரின் மொழிபெயர்ப்பே மிகவும் பரவலாக போற்றப்படுகிறது,
# உக்கிர மூர்த்திகள்

**உக்கிர மூர்த்திகள் ** என்பது பௌத்தர்களால் வணங்கப்படும் உக்கிர உருவத்தில் இருக்கும் தேவர்கள் அல்லது போதிசத்துவர்களைக்குறிக்கும். இவர்கள் அமைதியான போதிசத்துவர்களின் அல்லது தேவர்களின் உக்கிரமான அவதாரங்களாக கருதப்படுகின்றனர். இவர்களது உக்கிரத்தை குறிக்க, இவர்கள் மிகவும் பயமுறுத்தும் வகையிலும், ரத்தம், மண்டை ஓடு போன்றவற்றை தாங்கியவர்கள் போலவும் பயங்கரமாக சித்தரிக்கப்படுகின்றனர்.  
இவர்களுடைய சித்தரிப்பு பௌத்த கருத்துகளுக்கு அந்நியமாக தோன்றினாலும், இவர்களில் சித்தரிப்பு வெறும் உருவகமே என்பதை கருத்தில் கொள்வது அவசியம். இவர்கள் இந்த உக்கிரம் மனதில் எழும் தீய எதிர்மறையான எண்ணங்களை அழிக்க நிகழும் ஆற்றல் மிகுந்த செயல்களின் உருவகம் ஆகும். எனவே இவர்கள் நம்முடைய தீய எண்ணங்களை அழிப்பத்தற்கு எடுத்துக்கொள்ளும் முயற்சிகளின் அடையாளமே இந்த உக்கிர மூர்த்திகள். மேலும் இவர்கள் தர்மத்தை பின்பற்றுவர்களின் பாதுகாவலர்காளகவும் விளங்குகின்றனர்.  
உக்கிர மூர்த்திகளை கீழ்க்கண்ட பிரிவுகளாக பிரிக்கலாம்:  
- ஹேருகர்கள்
- *பாலர்கள்(पाल)*(காவலர்கள்), இவர்களை கீழ்க்கண்ட மூன்று உட்பிரிவுகளாக பிரிக்கலாம்:  
- தர்மபாலர்கள் - தர்மத்தின் காவலர்கள்
- லோகபாலர்கள் - உலகத்தை காப்பாற்றுப்வர்கள்
- ஷேத்ரபாலர்கள்(க்ஷேத்ரபாலகர்கள்)- ஒரு குறிப்பிட்ட இடத்தை காப்பவர்கள்  
- வித்யாராஜாக்கள் - புத்தர்களின் காவலர்கள்
# தர்மபாலர்கள்

**தர்மபாலர்கள்** என்பது வஜ்ரயான பௌத்தத்தில் வணங்கப்படும் உக்கிர மூர்த்திகள் ஆவர். தர்மபாலர்கள் என்றால் தர்மத்தை காப்பவர்கள் என்று பொருள். வஜ்ரயான பௌத்தத்தில் பல்வேறு தர்மபாலர்கள் வணங்கப்படுகின்றனர்.  
வஜ்ரயான பௌத்தத்தில் இவர்கள் மற்ற உக்கிர மூர்த்திகளை போலவே மிகவும் பயங்கரமாக சித்தரிக்கப்படுகின்றனர். மேலும் இவர்கள் பல கரங்கள், தலைகள் கொண்டவர்களாக காட்சியளிக்கின்றனர். தர்மபாலர்கள் பயமுறுத்தும் வகையில் இருந்தாலும் அவர்களை அனைவரும் கருணையின் வடிவான போதிசத்துவர்களின் உக்கிர உருவங்களாக இருப்பதால் இவர்கள் இந்த உக்கிரம் உயிர்களின் நன்மைகளுக்கே எனக் கருதப்படுகிறது.  
திபெத்தில், கீழ்க்கண்ட 8 முக்கிய தர்மபாலர்கள் வணங்கப்படுகின்றனர்:  
- மகாகாலன்
- யமன்
- யமாந்தகர்
- ஹயக்ரீவர்
- குபேரன்
- ஸ்ரீதேவி
- சங்பா
- பிராண ஆத்மன்  
தர்மபாலர்களை வழிபடும் வழக்கம் பழங்கால இந்தியாவிலே தொன்றியது. பிறகே தந்திர பாரம்பரியத்தின் மூலமாக திபெத்துக்கு ஜப்பானுக்கும் பிற்காலத்தில் பரவியது.  
திபெத்தில், ஒவ்வொரு புத்தமடமும் ஒரு தர்மபாலகரை வணங்குவது வழக்கமாக உள்ளது. பரவலாக வணங்கப்படும் தர்ம்பாலகர்களின் போதிசத்துவர்களின் அம்சமாகவே வணங்கப்படுகின்றனர்.  
தர்மபாலகர்கள் தர்மத்தை காக்கும் பொறுப்புடைய்வர்கள். மேலும் இவர்கள் தர்மத்தை பின்பற்ற விடாமல் தடுக்கக்கூடிய அனைத்து உள்ளார்ந்த மற்றும் வெளிப்புறத் தடைகளை களைந்து தர்மத்தின் பின்பற்றக்கூடிய ஒரு நல்ல மனநிலையை அருளக்கூடியவர்கள் என கருதப்படுகின்றனர். தர்மபாலகர்கள் புத்தர்களாகவோ அல்லது போதிசத்துவர்களாகவும் இருக்கலாம். சூன்யத்தன்மையைப் புரிந்து கொண்ட தர்மபாலர்களே சரணடைவதற்கு தகுதியானவர்களாக கருதப்படுகின்றனர்.
# மகாகாலன்

**மகாகாலன்** வஜ்ரயான பௌத்தத்தில் வணங்கப்படும் ஒரு தர்மபாலர் ஆவார். இவரை ஜப்பானிய மொழியில் *தைக்கோகுதென்* என அழைப்பர். இவரது துணை ஸ்ரீதேவி ஆவார்.
# மகாகாலன்

## சொற்பொருளாக்கம்

வடமொழியில் *மகாகாலன்*(*महाकाल*) என்பதை மஹா + கால என பிரிக்கலாம். இதற்கு *மஹா* என்றால் சிறந்த, உயரிய என பொருள் கொள்ளலாம். *கால*(*काल*) என்றால் கருமை என்று பொருள். திபெத்திய மொழியில் இவரை *கோன்போ பியாக்* என அழைக்கப்படுகிறார்.
# மகாகாலன்

## விவரங்கள்

திபெத்திய பௌத்தத்தின் அனைத்துப் பிரிவினரும் மகாகாலனை வணங்குகின்றனர். மேலும் அவர் பலவிதமான தோற்றங்களில் சித்தரிக்கப்படுகிறார். ஒவ்வொரு தோற்றத்திலும் அவர் (அவலோகிதேஷ்வரர், சக்ரசம்வரர் முதலியவர்களின் அவதாரமாகக் கருதப்படுகிறார். மேலும் ஒவ்வொரு தோற்றங்களிலும் வெவ்வேறு குணங்களைக் கொண்டவை.  
மகாகாலனின் நிறம் கருப்பு. எப்படி அனைத்து நிறங்களும் ஒன்றினால் கருமை கிடைக்கின்றதோ அதே போல் அனைத்து குணங்களும் தோற்றங்களும் பெயர்களும் மகாகாலனுடன் ஒன்றிவிடுவதாக நம்பப்படுகிறது. மேலும் கருமை என்பது நிறமற்ற நிலையை குறிப்பதினால் மகாகாலனும் குணமற்றவராகக் கருதப்படுகிறார். இதை வடமொழியில் *நிர்குணம்* அதாவது குணமற்ற என குறிப்பிடுவர்.  
மேலும் மகாகாலன் எப்போதும் ஐந்து மண்டை ஓடுகளைக் கொண்ட மகுடத்தை அணிந்தவராகக் காட்சியளிக்கிறார். இந்த ஐந்து மண்டை ஓடுகளும் ஐந்து வழுக்களையும்(கிலேசம்) ஐந்து விவேகங்களாக உருமாற்றுவதைக் குறிக்கிறது.  
மகாகாலனின் தோற்றங்களில் பல்வேறு விதமான வேறுபாடுகளைக் காணலாம்
# மகாகாலன்

## தோற்றங்கள்

### ஆறு கரங்களுடைய மகாகாலன்

ஆறு கரங்களுடைய மகாகாலன்(வடமொழி:*ஷட்-புஜ மஹாகால* *षड्-भुज महाकाल*) திபெத்திய பௌத்தத்தின் கெலுக் பிரிவினரால் பெரிதும் போற்றப்படுகிறார். இவருடைய இந்த தோற்றம் கருணையின் போதிசத்துவரான அவலோகிதேஷ்வரரின் உக்கிரமான மற்றும் ஆற்றல்வாய்ந்த அவதாரமாக கருதப்படுகிறார்.  
அவருக்கு பின்வரும் குணங்கள் காணப்படுகின்றன:  
- அவருடைய ஆறு கரங்களும் ஆறு பாரமிதங்களை(முழுமைகளை) நிறைவை குறிக்கின்றனர். இந்த ஆறு பாரமிதங்களும் போதிசத்துவர்களால் அடைய வேண்டியவை ஆகும்
- அவருடைய கைகளில் பல்வேறு உபகரணங்களும் ஆயுதங்களும் காணப்படுகின்றன.  
இந்த மகாகாலனுக்கு வெள்ளை நிறத்தோற்றமும் உண்டு. இதை வடமொழியில் *ஷட்-புஜ சீத மஹாகாலன்*(षड्-भुज सीत महाकाल) என அழைக்கப்படுகின்றார். இவர் மங்கோலியாலுள்ள கெலுக் பிரிவினரால் வணங்கப்படுகின்றார். எனினும் இவர் இப்பிரிவினரால் செல்வத்தின் அதிதேவதையாக வணங்கப்படுகின்றார். எனவே அவரது சித்தரிப்பிலும் பல்வேறு வேறுபாடுகள் காணப்படுகின்றன. அவருடைய பிச்சை பாத்திரத்தில் பல்வேறு செல்வங்கள் காணப்படுகின்றன. மேலும் கபால மகுடத்திற்கு பதிலாக ரத்தினங்களால் ஆன மகுடத்தை அணிந்தவராக காட்சியளிக்கிறார்.
# மகாகாலன்

## தோற்றங்கள்

### நான்கு கரங்களுடைய மகாகாலன்

நான்கு கைகள் கொண்ட மகாகாலர்கள் திபெத்தின் கக்யு பிரிவினரின் பாதுவாலர்களாக கருதப்படுகின்றனர். மேலும் நால்கரங்களுடைய மகாகாலன் மகாசந்தி உபதேசங்களின் பாதுகாவலராக கருதப்படுகிறார். இவருடைய நான்கு கரங்களும் நான்கு நற்செயல்களை புரிவதாக நம்பப்படுகிறது. இந்த செயல்களே அவரை வழிபடுபவர்களுக்கு தரும் வரங்களாக கருதப்படுகிறது.  
- தொல்லைகள், தடைகள் மற்றும் நோயகளை நீக்குதல்
- அறிவு, நற்குணங்கள் மற்றும் ஆயுளை அதிகப்படுத்துதல்
- தர்மத்தை பின்பற்றுவர்களுக்கு தேவையான அனைத்தையும் வழங்கி அவர்களை தர்மத்தினை பின்பற்றச்செய்தல்
- குழப்பம், ஐயம் மற்றும் அறியாமையை அழித்தல்
# மகாகாலன்

## தோற்றங்கள்

### இரு கரங்களுடைய மகாகாலன்

இவர் திபெத்திய கர்ம கக்யு பிரிவினரின் பாதுககாவலராக கருதப்படுகிறார். அதிலும் முக்கியமா கர்மபாக்களை காப்பாற்றுபவராக கருதப்படுகிறார். பஞ்சரநாத மகாகாலன் என அழைக்கப்படும் இவர் மஞ்சுஸ்ரீயின் அவதாரமாக கருதப்படுகிறார்.
# ஸ்ரீதேவி (பௌத்தம்)

காவல் தெய்வமான பால்டன் லாமோவின் தங்கா, அருணாசலப் பிரதேசம், இந்தியா]]  
**ஸ்ரீதேவி** அல்லது **பெல்டென் லாமோ** (திபெத்திய மொழியில் புகழ்பெற்ற தெய்வம்) என்பவர் திபெத்திய பௌத்தத்தின் கெலுக் பிரிவினரால் ஞானம் பெற்றவராகக் வணங்கப்படும் தர்மபாலர் ஆவார். இவர் கௌதம புத்தரின் போதனைகளின் பாதுகாவலராக கருதப்படுகிறார். இவரை **ரேமதி** எனவும் அழைப்பர். உக்கிர மூர்த்தியான இவர் திபெத்தின் காவலராகவும் கருதப்படுகிறார்.  
தலாய் லாமா மற்றும் பஞ்சென் லாமாவின் பாதுகாவலரான இவர் மகாகாலனின் துணையும் ஆவார். இவர் திபெத்திலும் மங்கோலியாவிலும் பரவலாக வணங்கப்படுகின்றார்.
# ஸ்ரீதேவி (பௌத்தம்)

## தோற்றம்

ஸ்ரீதேவி முற்காலத்தில் லாமோ லா-ட்ஸோ என்ற ஏரியின் காவல் தெய்வமாக இருந்ததாக கருதப்படுகிறார். இவர் முதல் தலாய் லாமாவான கெண்டுன் துருப்பின் கனவில் தோன்றி தலாய் லாமாவின் வழிமரபின் வரும் அனைவரையும் தான் காப்பாற்றுவதாக உறுதியளித்தார்.  
இந்த ஏரியில் ஸ்ரீதேவியின் தோற்றம் *க்யெல்மொ மக்சொர்மா* என ஆழைக்கப்படுகிறது. இந்த உருவத்தில் இவர் மிகவும் அமைதியாக காணப்படுகிறார். இந்த ஏரியும் இவரது பெயரில் *பல்டென் லாமா காளிதேவா* என அழைக்கப்படுகிறது. இந்தப் பெயரிலிருந்து இவர் காளி தேவியின் அவதாரமாய கருதப்படுகிறார் என்பதை அறியலாம்.  
சொகொர்க்யெல் மடத்தின் தெற்கே இருக்கும் மலையே ஸ்ரீதேவியின் இருப்பிடமாக கருதப்படுகிறது.
# ஸ்ரீதேவி (பௌத்தம்)

## புராணக் கதைகள்

சொங்ட்ஸென் கம்போ என்பவரின் ஆட்சியின் போது, ஸ்ரீதேவி அவர் முன் தோன்றி, தனக்கு ஓர் உருவத்தை நிறுவினால், அரசரின் திருலங் புண்ணிய தலத்தைக் காப்பதாக உறுதி கூறினார் எனக் கூறப்படுகிறது. மேலும் இவர் லாலுங் பெல்க்யி டோர்ஜெவை பௌத்தத்துக்கு எதிராக இருந்த அரசன் லங்தர்மாவைக் கொலை செய்யக் கூறியதாகவும் கூறப்படுகிறது. எனவே தான் இவரை லாசாவின் தர்மபாலர் எனப் போற்றுகின்றனர்.
# ஸ்ரீதேவி (பௌத்தம்)

## சித்தரிப்பு

எட்டு தர்மாபலர்களுள் ஒரே பெண் ஸ்ரீதேவி மட்டுமே. இவர் நீல நிறத்துடனும், சிவப்பு கூந்தலுடனும் ரத்தக் கடலை தன்னுடைய வெண் கோவேறு கழுதையின் மீதேறி கடப்பதாக சித்தரிக்கப்படுகிறார். இந்தச் சித்தரிப்பு இவரது உக்கிரப் பண்பை உருவகப்படுத்துவதாக உள்ளது. தர்மபாலர் ஆவதற்கு முன்னர் தன்னுடைய மகனையே கொன்று சேணத்தின் போர்வையாக பயன்படுத்திக்கொண்டார் எனவும் நம்பப்படுகிறது. இவர் மகாகாளியின் ஒரு தோற்றமாகவும் சரஸ்வதியின் உக்கிர அவதாரமாகவும் கருதப்படுகிறார். இவர் மூன்று கண்கள் உடையவராகவும் அவ்வப்போது ரத்தத்தை அருந்துபவராகவும் சித்தரிக்கப்படுகிறார்.
# மேனகா காந்தி

**மேனகா காந்தி** (பிறப்பு: ஆகஸ்டு 26, 1956 மேனகா ஆன்ந்த்) ஒரு இந்திய அரசியல்வாதி, விலங்குகள் உரிமை ஆதரவாளர் மற்றும் முன்னாள் பத்திரிக்கையாளர் ஆவார். முன்பு மத்திய மகளிர் மற்றும் குழந்தைகள் நல அமைச்சராக இருந்தார். இந்தியப் பெயர்கள் மற்றும் விலங்குகள் நலன் பற்றிய நூல்களும் வெளியிட்டுள்ளார். இவர் நேரு-காந்தி குடும்பத்தின் விலகிய உறுப்பினர்.
# மேனகா காந்தி

## இளமைப் பருவம்

புது தில்லியில் பிறந்த மேனகா அங்குள்ள லாரன்சு பள்ளி மற்றும் மங்கை ஸ்ரீராம் கல்லூரி ஆகியவற்றில் கல்வி பயின்றார். அப்போதைய இந்தியப் பிரதமர் இந்திரா காந்தியின் மகனான சஞ்சய் காந்தியும் இவரும் காதலித்துத் திருமணம் செய்து கொண்டனர். முன்னாள் விளம்பர நடிகை மற்றும் சூர்யா இந்தியா இதழின் தொகுப்பாளரான இவர் 1982-ல் சஞ்சய் காந்தி ஒரு விமான நேர்ச்சியில் இறந்தபின் அரசியலில் இறங்கினார். இதனால் இந்திரா காந்திக்கும் இவருக்கும் வெளிப்படையான மோதல்கள் ஏற்பட்டன.